

ϋίςΐυΗΓίίςηθϋ 6γ 
νΑΚνΑΚΑ ΖΑΟΗ/' 
ϋβΐβ: 2015.01 
ΕΕ3Τ 
Κθ35θπ: δίβΠΒο ΡϋΡ 
(βΓηϋβυϋβά) ■ 
ίοοβίίοη: Αϋτβ|5, ΕΙΙίπϊΚο 
Τ γρο0Γ3ίίο 


20225 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1686 

12 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της αριθμ. 2/14955/0004/17-3-2015 από¬ 
φασης του Υπουργού Οικονομικών με θέμα «Ανα¬ 
συγκρότηση συλλογικών οργάνων του Υπουργείου 
Οικονομικών, στα οποία μετέχουν Προϊστάμενοι ή 
υπάλληλοι των Υπηρεσιών της Γενικής Γραμμα- 


τείας Δημόσιας Περιουσίας» (Β' 484). 1 

Αναγνώριση επιστημονικού περιοδικού. 2 

Ίδρυση Εργαστηρίου «ΜΕΤΑΦΡΑΣΤΙΚΗΣ ΟΓΚΟΛΟΓΙ¬ 
ΑΣ» της Σχολής Επιστημών Υγείας του Πανεπι¬ 
στημίου Κρήτης και έγκριση του Εσωτερικού του 
Κανονισμού. 3 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην αριθμ. Φ.16/26033/1089/ 
7-7-2015 απόφαση των Υπουργών Εργασίας, Κοι¬ 
νωνικής Ασφάλισης και Κοινωνικής Αλληλεγγύ¬ 
ης και του Αναπληρωτή Υπουργού Οικονομικών, 
που δημοσιεύθηκε στο ΦΕΚ 1494/16-7-2015, τεύ- 


χος Β'. 4 

ΑΠΟΦΑΣΕΙ Σ 

Αριθμ. 2/48792/0004 (1) 


Τροποποίηση της αριθμ. 2/14955/0004/17-3-2015 από¬ 
φασης του Υπουργού Οικονομικών με θέμα «Ανα¬ 
συγκρότηση συλλογικών οργάνων του Υπουργείου 
Οικονομικών, στα οποία μετέχουν Προϊστάμενοι ή 
υπάλληλοι των Υπηρεσιών της Γενικής Γραμματεί¬ 
ας Δημόσιας Περιουσίας» (Β' 484). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παρ. 1 του άρθρου 42 του Ν. 4308/2014 «Ελλη¬ 
νικά Λογιστικά Πρότυπα, συναφείς ρυθμίσεις και άλλες 
διατάξεις» (Α' 251), 

β) των άρθρων 89, 99,100,101 και 103 του Π.δ. 284/1988 
«Οργανισμός του Υπουργείου Οικονομικών» (Α' 128), 
όπως τροποποιήθηκαν και ισχύουν, 

γ) του Π.δ. 111/2014 «Οργανισμός Υπουργείου Οικονο¬ 
μικών» (Α' 178), όπως ισχύει, 


δ) της παρ. 6 του άρθρου 4 του Α.Ν. 263/1968 «Περί 
τροποποιήσεως και συμπληρώσεως των διατάξεων περί 
δημοσίων κτημάτων» (Α' 12), όπως συμπληρώθηκε με το 
άρθρο 25 του Ν. 2166/1993 «Κίνητρα ανάπτυξης επιχειρή¬ 
σεων, διαρρυθμίσεις στην έμμεση και άμεση φορολογία 
και άλλες διατάξεις» (Α' 137), 
ε) του άρθρου 3 του Ν. 2971/2001 «Αιγιαλός παραλίας 
και άλλες διατάξεις» (Α' 285), 
στ) του άρθρου 9 του Ν. 3130/2003 «Μισθώσεις ακι¬ 
νήτων για στέγαση δημόσιων Υπηρεσιών και άλλες δι¬ 
ατάξεις» (Α' 76), 

ζ) της παρ. 21 του άρθρου 46 του Ν. 3220/2004 «Μέτρα 
αναπτυξιακής και κοινωνικής πολιτικής - αντικειμενικο- 
ποίηση του φορολογικού ελέγχου και άλλες διατάξεις» 
(Α' 15), 

η) της παρ. 4 του άρθρου 26 του Ν. 2579/1998 «Φο¬ 
ρολογικές διαρρυθμίσεις και άλλες διατάξεις» (Α' 31), 
θ) των άρθρων 13 έως 15 του Ν. 2690/1999 «Κύρωση 
του Κώδικα Διοικητικής διαδικασίας και άλλες διατά¬ 
ξεις» (Α' 45), 

ι) του άρθρου 90 του Κώδικα Νομοθεσίας που κυρώθη¬ 
κε με το «άρθρο πρώτο» του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98), 

ια) του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21), 

ιβ) των Π.δ. 44/2015 «Αποδοχή παραίτησης Υπουργού 
και Αναπληρωτή Υπουργού» και 45/2015 «Διορισμός 
Υπουργού Οικονομικών» (Α' 73). 

2. Την αριθμ. Δ6Α 1101689 ΕΞ2011/18-7-2011 απόφαση 
του Υπουργού Οικονομικών με θέμα «Ανασυγκρότηση 
συλλογικών οργάνων του Υπουργείου Οικονομικών, για 
τα οποία η αρμοδιότητα ορισμού μελών περιήλθε στους 
Γ ενικούς Γ ραμματείς Περιφερειών, όπως καταγράφηκε 
με την αριθμ. 1063649/790/Α0006/3-8-2004 υπουργική 
απόφαση, σύμφωνα με τις διατάξεις της παρ. 21 του 
άρθρου 46 του Ν. 3220/2004 (Α' 15) και στη συνέχεια 
στους Γενικούς Γραμματείς των Αποκεντρωμένων Δι¬ 
οικήσεων, σύμφωνα με τις διατάξεις του άρθρου 280 
του Ν. 3852/2010 (Α' 87)», (ΑΔΑ:4Α5ΧΗ-Ε1Α) όπως τρο¬ 
ποποιήθηκε με την αριθμ. Δ6Α 1119192 ΕΞ2012/29-8-2012 
(ΑΔΑ:Β4Θ9Η-9Θ2) όμοια. 

3. Την αριθμ. 2/14955/0004/17-3-2015 απόφαση του 
Υπουργού Οικονομικών με θέμα «Ανασυγκρότηση συλ- 

λογικών οργάνων του Υπουργείου Οικονομικών, στα 
οποία μετέχουν Προϊστάμενοι ή υπάλληλοι των Υπηρε¬ 
σιών της Γενικής Γραμματείας Δημόσιας Περιουσίας» 
(Β' 484). 

4. α) Τα αριθμ. ΔΔΠ ΕΞ2015/1295Α/26-5-2015 και ΔΔΠΑ 
0008733ΕΞ2015/10-6-2015 έγγραφα της Διεύθυνσης Δη¬ 
μόσιας Περιουσίας. 

β) Τα αριθμ. 8468/799/5.5.2015 και 9668/27.5.2015 έγγρα¬ 
φα της Περιφερειακής Διεύθυνσης Δημόσιας Περιουσίας 
Αττικής. 

γ) Τα αριθμ. Π.δ. ΗΡΑ 2030/29-4-2015 και Π.δ. ΗΡΑ 
3379/27-5-2015 έγγραφα της Περιφερειακής Διεύθυνσης 
Δημόσιας Περιουσίας Κρήτης. 

δ) Το αριθμ. 6586/28-5-2015 έγγραφο της Περιφερει¬ 
ακής Διεύθυνσης Δημόσιας Περιουσίας Πελοποννήσου, 
Δυτ. Ελλάδας και Ιονίου. 

5. Το γεγονός ότι στις έδρες των Περιφερειακών Δι¬ 
ευθύνσεων της Δημόσιας Περιουσίας δεν λειτουργούν 
Αυτοτελή Γ ραφεία. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

I. Τροποποιούμε την αριθμ. 2/14955/0004/17-3-2015 
απόφαση του Υπουργού Οικονομικών (Β' 484), ως εξής: 

1. Αντικαθιστούμε τον τίτλο της αναφερόμενης στην 
περίπτωση Β της παρ. I του διατακτικού της απόφασης 
Επιτροπής, ως εξής: 

«Β. Επιτροπή Αναγνώρισης Δικαιούχων Εξαγοράς 
Μεριδίου του Δημοσίου από το Κτήμα Αμύνταιου 
(Π.δ. 284/1988 άρθ. 99)» 

2. Αντικαθιστούμε το υπ’ αριθμ. 2) στοιχείο των περι¬ 
πτώσεων Γ, Δ, Ε και ΣΤ της παρ. I του διατακτικού της 
απόφασης, ως εξής: 

Γ. Επιτροπή καθορισμού αιγιαλού και παραλίας, πα¬ 
λαιού αιγιαλού καθώς και της όχθης, παλαιός όχθης και 
παρόχθιας ζώνης (Π.δ. 284/1988 αρθ. 100, του Ν. 2971/ 
2001 άρθ. 3 και 31) 

«2) Στη θέση του μηχανικού του κλάδου ΠΕ ή ΤΕ Πο¬ 
λιτικών Μηχανικών ή Τοπογράφων Μηχανικών της αρ¬ 
μόδιας Κτηματικής Υπηρεσίας που προτείνεται από τον 
Προϊστάμενό της, ορίζουμε Μηχανικό του κλάδου ΠΕ 
ή ΤΕ Μηχανικών, εκ των προβλεπόμενων από το νόμο 
περί αιγιαλού ειδικοτήτων, της αρμόδιας Περιφερειακής 
Διεύθυνσης Δημόσιας Περιουσίας, με αναπληρωτή του 
μηχανικό των ανωτέρω κατηγοριών και ειδικοτήτων που 
υπηρετεί είτε στην έδρα της αρμόδιας Περιφερειακής 
Διεύθυνσης Δημόσιας Περιουσίας είτε στο Αυτοτελές 
Γ ραφείο Δημόσιας Περιουσίας της οικείας Περιφερεια¬ 
κής Διεύθυνσης κατά χωρική αρμοδιότητα. Όσον αφορά 
στο αναπληρωματικό μέλος, σε περίπτωση που δεν 
υπηρετεί μηχανικός των ανωτέρω κατηγοριών και ειδι¬ 
κοτήτων στην Περιφερειακή Διεύθυνση ή στο Αυτοτελές 
Γ ραφείο Δημόσιας Περιουσίας, ορίζεται μηχανικός των 
ανωτέρω κατηγοριών και ειδικοτήτων από άλλο Αυτοτε¬ 
λές Γ ραφείο αρμοδιότητας της οικείας Περιφερειακής 
Διεύθυνσης, και ελλείψει αυτού, δύναται να μετέχει μη¬ 
χανικός των ανωτέρω κατηγοριών και ειδικοτήτων της 
οικείας Περιφέρειας ή Δήμου». 

Δ. Επιτροπή καθορισμού θέσεων αμμοληψίας 
(Π.δ. 284/1988 άρθ. 100, Α.Ν. 1219/1938 άρθ. 2, Α.Ν. 263/1968 
άρθ. 5) 

«2) Στη θέση του μηχανικού του κλάδου ΠΕ ή ΤΕ 
Πολιτικών Μηχανικών ή Αρχιτεκτόνων ή Τοπογράφων 
Μηχανικών της αρμόδιας Κτηματικής Υπηρεσίας που 


προτείνεται από τον Προϊστάμενό της, ορίζουμε Μη¬ 
χανικό του κλάδου ΠΕ ή ΤΕ Μηχανικών της αρμόδιας 
Περιφερειακής Διεύθυνσης Δημόσιας Περιουσίας, με 
αναπληρωτή του μηχανικό των ανωτέρω κατηγοριών 
που υπηρετεί είτε στην έδρα της αρμόδιας Περιφερει¬ 
ακής Διεύθυνσης Δημόσιας Περιουσίας είτε στο Αυτο¬ 
τελές Γ ραφείο Δημόσιας Περιουσίας της οικείας Περι¬ 
φερειακής Διεύθυνσης κατά χωρική αρμοδιότητα. Όσον 
αφορά στο αναπληρωματικό μέλος, σε περίπτωση που 
δεν υπηρετεί μηχανικός στην Περιφερειακή Διεύθυνση ή 
στο Αυτοτελές Γ ραφείο Δημόσιας Περιουσίας, ορίζεται 
μηχανικός από άλλο Αυτοτελές Γ ραφείο αρμοδιότητας 
της οικείας Περιφερειακής Διεύθυνσης και ελλείψει αυ¬ 
τού, δύναται να μετέχει μηχανικός των κατηγοριών ΠΕ 
ή ΤΕ της οικείας Περιφέρειας ή Δήμου». 

Ε. Επιτροπή Εκμίσθωσης και Εκποίησης Δημοσίων και 
Ανταλλάξιμων Κτημάτων (Π.δ. 284/1988 άρθ. 101). 

«2) Στη θέση του μηχανικού του κλάδου ΠΕ ή ΤΕ 
Πολιτικών Μηχανικών ή Αρχιτεκτόνων ή Τοπογράφων 
Μηχανικών της αρμόδιας Κτηματικής Υπηρεσίας που 
προτείνεται από τον Προϊστάμενό της, ορίζουμε Μη¬ 
χανικό του κλάδου ΠΕ ή ΤΕ Μηχανικών της αρμόδιας 
Περιφερειακής Διεύθυνσης Δημόσιας Περιουσίας, με 
αναπληρωτή του μηχανικό των ανωτέρω κατηγοριών 
που υπηρετεί είτε στην έδρα της αρμόδιας Περιφερει¬ 
ακής Διεύθυνσης Δημόσιας Περιουσίας είτε στο Αυτο¬ 
τελές Γ ραφείο Δημόσιας Περιουσίας της οικείας Περι¬ 
φερειακής Διεύθυνσης κατά χωρική αρμοδιότητα. Όσον 
αφορά στο αναπληρωματικό μέλος, σε περίπτωση που 
δεν υπηρετεί μηχανικός στην Περιφερειακή Διεύθυνση ή 
στο Αυτοτελές Γ ραφείο Δημόσιας Περιουσίας, ορίζεται 
μηχανικός από άλλο Αυτοτελές Γ ραφείο αρμοδιότητας 
της οικείας Περιφερειακής Διεύθυνσης και ελλείψει αυ¬ 
τού, δύναται να μετέχει μηχανικός των κατηγοριών ΠΕ 
ή ΤΕ της οικείας Περιφέρειας ή Δήμου». 

ΣΤ. Επιτροπή Στέγασης Δημόσιων Υπηρεσιών 
(Π.δ. 284/1988 άρθ. 103, Ν. 3130/2003 άρθ. 9) 

«2) Στη θέση του μηχανικού του κλάδου ΠΕ ή ΤΕ 
Πολιτικών Μηχανικών ή Αρχιτεκτόνων ή Τοπογράφων 
Μηχανικών της αρμόδιας Κτηματικής Υπηρεσίας που 
προτείνεται από τον Προϊστάμενό της, ορίζουμε Μη¬ 
χανικό του κλάδου ΠΕ ή ΤΕ Μηχανικών της αρμόδιας 
Περιφερειακής Διεύθυνσης Δημόσιας Περιουσίας, με 
αναπληρωτή του μηχανικό των ανωτέρω κατηγοριών 
που υπηρετεί είτε στην έδρα της αρμόδιας Περιφερει¬ 
ακής Διεύθυνσης Δημόσιας Περιουσίας είτε στο Αυτο¬ 
τελές Γ ραφείο Δημόσιας Περιουσίας της οικείας Περι¬ 
φερειακής Διεύθυνσης κατά χωρική αρμοδιότητα. Όσον 
αφορά στο αναπληρωματικό μέλος, σε περίπτωση που 
δεν υπηρετεί μηχανικός στην Περιφερειακή Διεύθυνση ή 
στο Αυτοτελές Γ ραφείο Δημόσιας Περιουσίας, ορίζεται 
μηχανικός από άλλο Αυτοτελές Γ ραφείο αρμοδιότητας 
της οικείας Περιφερειακής Διεύθυνσης και ελλείψει αυ¬ 
τού, δύναται να μετέχει μηχανικός των κατηγοριών ΠΕ 
ή ΤΕ της οικείας Περιφέρειας ή Δήμου». 

II. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2015 

Ο ΥΠΟΥΡΓΟΣ 

ΕΥΚΛΕΙΔΗΣ ΤΣΑΚΑΛΩΤΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20227 


Αριθμ. Γ4γ/Γ.Π.οικ.56979 (2) 

Αναγνώριση επιστημονικού περιοδικού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 2256/1994 
«Συμβούλια κρίσης και επιλογής Ιατρικού και Οδοντι¬ 
ατρικού προσωπικού και άλλες διατάξεις» (ΦΕΚ 196/ 
Α71994) με τις οποίες επανήλθαν σε ισχύ οι διατάξεις 
των παραγράφων 4 (εκτός της περίπτωσης δ’) και 5 του 
άρθρου 27 του Ν. 1397/1983 «Εθνικό Σύστημα Υγείας» 
(ΦΕΚ 143/Α71983). 

2. Την με αριθμ. Α3β/447/14-1-1985 υπουργική απόφαση 
(ΦΕΚ 19/Β'/1985) περί καθορισμού των περιοδικών στα 
οποία οι δημοσιεύσεις επιστημονικών εργασιών γιατρών 
αποτελούν κριτήριο για τη διεκδίκηση θέσης κλάδου 
Ιατρών Ε.Σ.Υ.. 

3. Την αριθμ. ΔΥ13α/οικ.39832/4-12-1997 υπουργική από¬ 
φαση περί ιεράρχησης κριτηρίων κρίσης και συγκριτικής 
αξιολόγησης υποψηφίων για θέσεις κλάδου Ιατρών Ε.Σ.Υ. 
(ΦΕΚ 1088/τ.Β79-12-1997). 

4. Την παραγρ. 2 του άρθρου 25 του Ν. 4238/2014 
(ΦΕΚ 38/τ.Α7ΐ7-2-2014)» Πρωτοβάθμιο Εθνικό Δίκτυο 
Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. και λοιπές 
διατάξεις». 

5. Το Π.δ. 106/2014 «Οργανισμός του Υπουργείου Υγεί¬ 
ας» (ΦΕΚ 173/τ.Α728-8-2014) όπως ισχύει. 

6. Το Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γεν. Γραμματείας Κοινωνικών 
Ασφαλίσεων» (ΦΕΚ 20/τ.Α727-1-2015). 

7. Το άρθρο 27 του Ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της αν¬ 
θρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις» 
(ΦΕΚ 29/Τ.Α719-3-2015). 

8. Την αριθμ. Υ104/2-3-2015 απόφαση του Πρωθυπουρ¬ 
γού περί ανάθεσης αρμοδιοτήτων στον Αναπληρωτή 
Υπουργό Υγείας και Κοινωνικών Ασφαλίσεων Ανδρέα 
Ξανθό (ΦΕΚ 309/τ.Β72-3-2015). 

9. Την αριθμ. 2824/12-6-2015 απόφαση της Εκτελε¬ 
στικής Επιτροπής του Κεντρικού Συμβουλίου Υγείας 
(ΚΕ.Σ.Υ.). 

10. Το γεγονός ότι, από τις διατάξεις αυτής της Από¬ 
φασης δεν προκαλείται δαπάνη σε βάρος του κρατι¬ 
κού προϋπολογισμού (σχετική η αριθμ. Βΐα/οικ.50838/ 
6-7-2015 εισήγηση της Δ/νσης Προϋπολογισμού και Δη¬ 
μοσιονομικών Αναφορών του Υπουργείου, σύμφωνα με 
την παρ. 5 περιπτ. ε' του άρθρου 24 του Ν. 4270/2014 - 
ΦΕΚ 143/τ.Α72014), αποφασίζουμε: 

Στα περιοδικά με «Εθνική Αναγνώριση», στα οποία οι 
δημοσιευμένες εργασίες των ιατρών αποτελούν κριτή¬ 
ριο συγκριτικής αξιολόγησης για την κατάληψη θέσης 
του κλάδου γιατρών Ε.Σ.Υ., προστίθεται και το περιοδικό 
«Επιθεώρηση Καρδιομεταβολικών Παραγόντων Κινδύ¬ 
νου», που εκδίδεται από την Εταιρεία Μελέτης Παρα¬ 
γόντων Κινδύνου για Αγγειακά Νοσήματα Ε.Μ.Πα.Κ.Α.Ν.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 


Αριθμ. 8583/13-7-2015 (3) 

Ιδρυση Εργαστηρίου «ΜΕΤΑΦΡΑΣΤΙΚΗΣ ΟΓΚΟΛΟΓΙΑΣ» 
της Σχολής Επιστημών Υγείας του Πανεπιστημίου 
Κρήτης και έγκριση του Εσωτερικού του Κανονισμού. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το Π.δ. 296/1973 (ΦΕΚ 239/τ.Α7ΐ973) περί καθορισμού 
του τίτλου και της έδρας του εν Κρήτη ιδρυθέντος 
Πανεπιστημίου, το Ν.δ. 114/1974 (ΦΕΚ 310/τ.Α7ΐ974) περί 
τροποποιήσεως και συμπληρώσεως το Ν.δ. 87/1973 (ΦΕΚ 
159/τ.Α7ΐ973) «περί ιδρύσεως Πανεπιστημίων εις Θράκην 
και εις Κρήτην» και επεκτάσεως διατάξεων τινών αυτού 
εις άπαντα τα ΑΕΙ..., το Ν. 259/1976 (ΦΕΚ 25/τ.Α7ΐ976) 
περί τροποποιήσεως και συμπληρώσεως των περί Πα¬ 
νεπιστημίων Θράκης και Κρήτης κειμένων διατάξεων, 
τις διατάξεις του Π.δ. 103/1983, (Φ.Ε.Κ. 48/τ.Α7ΐ5-4-1983) - 
Αυτοδύναμη λειτουργία του Πανεπιστημίου Κρήτης..., 
καθώς και της λοιπής νομοθεσίας περί Πανεπιστημίου 
Κρήτης. 

2. Το υπ’ αριθμόν Π.δ. 96/2013 (ΦΕΚ 133/τ.Α75-6-2013) 
για την «Κατάργηση - συγχώνευση Τμημάτων - Με¬ 
τονομασία Σχολής στο Πανεπιστήμιο Κρήτης», όπως 
τροποποιήθηκε και ισχύει με το υπ’ αριθμόν Π.δ. 128/2013 
(ΦΕΚ 195/τ.Α7ΐ7-9-2013), και την εκδοθείσα μετ’ αυτού 
Διαπιστωτική Πράξη του Πρύτανη του Πανεπιστημίου 
Κρήτης (υπ’ αριθμόν 10.954/31-7-2013 με ΦΕΚ 1959/τ.Β7 
12-6-2013). 

3. Τη διαπιστωτική υπουργική απόφαση υπ’ αριθμόν 
Φ.120.61/19/Β2/64578/20-7-2011 περί εκλογής Πρύτανη και 
Αντιπρυτάνεων στο Πανεπιστήμιο Κρήτης με θητεία 
τεσσάρων (4) ετών, από 1-9-2011 έως 31-8-2015 (Φ.Ε.Κ. 
241/29-7-2011, τεύχος Υ.Ο.Δ.Δ.). 

4. Το γεγονός ότι μέχρι και σήμερα δεν έχει εκδοθεί 
ο Οργανισμός στο Πανεπιστήμιο Κρήτης βάσει του άρ¬ 
θρου 5 του Ν. 4009/2011 ΦΕΚ 195 τ.Α'. 

5. Τις διατάξεις του άρθρου 96 του Ν. 4310/2014 (Φ.Ε.Κ. 
258/τ.Α78-12-2014), με τις οποίες προστίθεται στο άρθρο 
80 του Ν. 4009/2011 Φ.Ε.Κ. 195/τ.Α76-9-2011 παράγραφος 
25, σύμφωνα με την οποία «Μέχρι την έκδοση των Ορ¬ 
γανισμών των Ιδρυμάτων, τα Ανώτατα Εκπαιδευτικά 
Ιδρύματα δύνανται να ιδρύουν Εργαστήρια με πράξη 
του Πρύτανη ή του Προέδρου, κατά περίπτωση, μετά 
από απόφαση της Συγκλήτου ή της Συνέλευσης εκάστου 
Ιδρύματος, η οποία δημοσιεύεται στην Εφημερίδα της 
Κυβερνήσεως, με την προϋπόθεση ότι θα λειτουργούν 
αποκλειστικά με ίδιους πόρους και δεν θα βαρύνουν 
τον προϋπολογισμό του Ιδρύματος.». 

6. Τις διατάξεις της παραγράφου 3 του άρθρου 7 
του Ν. 4009/2011 Φ.Ε.Κ. 195/τ.Α76-9-2011, σύμφωνα με 
την οποία «Τα εργαστήρια, οι κλινικές και τα μουσεία 
υπάγονται στις σχολές, όπως ορίζεται στον Οργανισμό 
του ιδρύματος.». 

7. Την απόφαση της Κοσμητείας της Σχολής Επι¬ 
στημών Υγείας του Πανεπιστημίου Κρήτης κατά την 
4η/13-2-2015 συνεδρίασή της, σχετικά με την ίδρυση του 
εργαστηρίου «Μεταφραστικής Ογκολογίας» της Σχολής 
Επιστημών Υγείας και την έγκριση του εσωτερικού του 
κανονισμού. 

8. Την απόφαση της Συγκλήτου του Πανεπιστημίου 
Κρήτης κατά την 332η/19-2-2015 συνεδρίασή της, σχε¬ 
τικά με την ίδρυση και θεσμοθέτηση του Εργαστηρίου 

«Μεταφραστικής Ογκολογίας» της Σχολής Επιστημών 
Υγείας και την έγκριση του εσωτερικού του κανονισμού. 

9. Τις διατάξεις του άρθρου 4 του Ν. 3861/2010 (ΦΕΚ 
112/τ.Α'/2010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το Ν. 4210/2013 (ΦΕΚ 254/ 
τ.Α'/21-11-2013), καθώς και την κατ’ εξουσιοδότηση αυτού 
εκδοθείσα υπ’ αριθμ. ΥΠΟΙΚ Δ61127865/ΕΞ2010/30-9-2010 
απόφαση. 

10. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού ή του προϋπο¬ 
λογισμού του Πανεπιστημίου Κρήτης, αποφασίζουμε: 

Ιδρύουμε το Εργαστήριο «Μεταφραστικής Ογκολογί¬ 
ας» της Σχολής Επιστημών Υγείας του Πανεπιστημίου 
Κρήτης και εγκρίνουμε τον Εσωτερικό του Κανονισμό, 
ο οποίος αποτελείται από 11 άρθρα και έχει ως εξής: 

«ΕΣΩΤΕΡΙΚΟΣ ΚΑΝΟΝΙΣΜΟΣ 
ΕΡΓΑΣΤΗΡΙΟΥ ΜΕΤΑΦΡΑΣΤΙΚΗΣ ΟΓΚΟΛΟΓΙΑΣ 
ΤΗΣ ΜΟΝΟΤΜΗΜΑΤΙΚΗΣ ΣΧΟΛΗΣ ΕΠΙΣΤΗΜΩΝ 
ΥΓΕΙΑΣ-ΤΜΗΜΑ ΙΑΤΡΙΚΗΣ 
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Αρθρο 1 

Το Εργαστήριο Μεταφραστικής Ογκολογίας του Τμή¬ 
ματος Ιατρικής του Πανεπιστημίου Κρήτης που ιδρύε¬ 
ται στον Τομέα Παθολογίας, εξυπηρετεί εκπαιδευτικές, 
ερευνητικές και διαγνωστικές ανάγκες στο αντικείμενο 
της Ογκολογίας. 

Στο Εργαστήριο Μεταφραστικής Ογκολογίας οργανώ¬ 
νονται και λειτουργούν οι επί μέρους Ειδικές Μονάδες: 

(α) Μονάδα μικρομεταστατικής νόσου για τη ανάλυ¬ 
ση και παρακολούθηση της μικρομεταστατικής νόσου 
σε βιολογικά δείγματα ασθενών με καρκίνο. Διενερ- 
γούνται τεχνικές όπως ανίχνευση και χαρακτηρισμός 
μικρομεταστατικών κυττάρων στο αίμα με το σύστημα 
ΟθΙΙ8θ3γοΙί, το σύστημα ΑιϊοΙ, το σύστημα ΙδΕΤ, με γθβΙ 
ίίπΐθ ΒΤ-ΡΩΒ, ανίχνευση κυκλοφορούντος ΟΝΑ καρκινι- 
κών κυττάρων κ.α. 

(β) Μονάδα μοριακής ανάλυσης βιοδεικτών για την 
ανίχνευση μεταλλάξεων γονιδίων, υπερέκφρασης ή υπο- 
έκφρασης γονιδίων που σχετίζονται με τη βιολογική 
συμπεριφορά του καρκίνου, με μηχανισμούς αντίστασης 
ή ευαισθησίας σε αντινεοπλασματικά φάρμακα, ελέγχου 
σηματοδοτικών μονοπατιών του καρκινικού κυττάρου 
και γενετικών πολυμορφισμών που σχετίζονται με την 
προδιάθεση εμφάνισης καρκίνου ή την αποτελεσμα- 
τικότητα και τοξικότητα αντικαρκινικών θεραπειών ή 
την πρόγνωση των ασθενών με καρκίνο. Διενεργούνται 
τεχνικές μοριακής και κυπαρικής βιολογίας όπως ΡΩΒ 
και ΒΤ-ΡΩΒ, κλασσική αλληλούχιση γονιδίων και αλλη- 
λούχιση γονιδίων επόμενης γενεάς (Νοχί ΘθΠθΓ3ΐίοη 
δορυοηοίηρ, ΝΘ3), ανοσοϊστοχημεία και ανοσοκυττα- 
ροχημεία, ανοσοφθορισμός και φθορίζων ίπ δίίυ υβρι¬ 
δισμός κ.α. 

(γ) Μονάδα ανοσολογικών αναλύσεων για τη μελέτη 
του ανοσολογικού συστήματος των ασθενών με καρκίνο 
όσον αφορά τους μηχανισμούς ανοσοεπιτήρησης των 
όγκων, αντίστασης ή ευαισθησίας στην ανοσοθεραπεία 
με βιολογικούς τροποποιητές και εμβόλια. Διενεργού- 


νται τεχνικές όπως κυτταρομετρία ροής, ΕίΙδΑ, ΕΙίεροί 
κυτταρικές καλλιέργειες κ.α. 

(δ) Μονάδα αποθήκευσης βιολογικών δειγμάτων που 
περιέχουν καρκινικά και φυσιολογικό κύτταρα, ορό ή 
πλάσμα για ανάλυση σύμφωνα με τη διεθνή πρακτική 
και την κείμενη νομοθεσία. 

(ε) Μονάδα υποστήριξης μεταφραστικής έρευνας και 
κλινικών δοκιμών σύμφωνα με τους Διεθνείς Κανόνες 
Ηθικής και Δεοντολογίας στην έρευνα. 

Άρθρο 2 
Σκοπός 

1. Στα πλαίσια των παραπάνω δραστηριοτήτων του το 
Εργαστήριο Μεταφραστικής Ογκολογίας έχει ως σκοπό: 

α. Την κάλυψη των διδακτικών και ερευνητικών ανα¬ 
γκών σε προπτυχιακό, μεταπτυχιακό, διδακτορικό και 
μεταδιδακτορικό επίπεδο καθώς και σε προγράμματα 
διά βίου μάθησης του Τμήματος Ιατρικής και του Πανε¬ 
πιστημίου Κρήτης γενικότερα, σε θέματα που εμπίπτουν 
στα αντικείμενα δραστηριότητας του Εργαστηρίου 
όπως αυτά προσδιορίζονται στο Άρθρο 1. 

β. Την επιστημονική συνεργασία κάθε μορφής με Ερευ¬ 
νητικά Κέντρα και Ακαδημαϊκά, Εκπαιδευτικά και Ερευ¬ 
νητικά Ιδρύματα της ημεδαπής ή της αλλοδαπής, καθώς 
και με επίσημους διεθνείς ή ελληνικούς οργανισμούς, 
κοινωφελή ιδρύματα, μη κερδοσκοπικούς οργανισμούς 
και ιδρύματα για εκπαιδευτικούς, ερευνητικούς ή και 
ανθρωπιστικούς και κοινωνικούς σκοπούς. Η συνεργα¬ 
σία περιλαμβάνει και εκτέλεση κοινών προγραμμάτων, 
εφόσον οι επιστημονικοί στόχοι εμπίπτουν σε εκείνους 
του Εργαστηρίου. 

γ. Την επιστημονική συνεργασία με κρατικούς φορείς 
υγείας (Υπουργεία, ασφαλιστικούς φορείς κ.λπ.) σε ελ¬ 
ληνικό, ευρωπαϊκό και διεθνές επίπεδο σε ειδικά θέματα 
υγείας που καλύπτονται από τις δραστηριότητες του 
Εργαστηρίου. Επίσης την εξυπηρέτηση πάσης φύσεως 
κοινωνικών αναγκών σχετιζόμενων με την αποστολή 
του, όταν και όποτε ζητείται συγκεκριμένη συνδρομή 
από το Τμήμα Ιατρικής και το Πανεπιστήμιο Κρήτης 
συνολικά, ή από όργανα της πολιτείας που αφορά στα 
γνωστικά αντικείμενα του Εργαστηρίου. 

δ. Τη διενέργεια κλινικοεργαστηριακών ερευνητικών 
μελετών σχετικών με τα αντικείμενα δραστηριότητας 
του Εργαστηρίου. 

ε. Την κοινοποίηση των αποτελεσμάτων των ανωτέρω 
μελετών όπως επίσης και γενικά των επιστημονικών 
δραστηριοτήτων του Εργαστηρίου υπό μορφή δημοσι¬ 
εύσεων ή/και ανακοινώσεων στην ημεδαπή ή/και στην 
αλλοδαπή σε επιστημονικά περιοδικά και συγγράμματα 
σε έντυπη ή ηλεκτρονική μορφή. 

στ. Την οργάνωση Συνεδρίων, Συμποσίων, Σεμιναρίων, 
Διαλέξεων, Μετεκπαιδευτικών Μαθημάτων, κλινικοερ- 
γαστηριακών συναντήσεων και άλλων επιστημονικών 
εκδηλώσεων καθώς και την πρόσκληση Ελλήνων και 
ξένων αναγνωρισμένων επιστημόνων με σκοπό την 
ανταλλαγή γνώσεων και απόψεων και την κάθε μορφή 
επιστημονικής συνεργασίας. 

ζ. Την υπεύθυνη ενημέρωση των Ογκολόγων και ια¬ 
τρών των λοιπών συναφών ειδικοτήτων, των φοιτητών 
της Ιατρικής και συναφών Σχολών, του νοσηλευτικού 
και παράίατρικού προσωπικού σε επιστημονικά θέματα 
των δραστηριοτήτων του Εργαστηρίου, 
η. Την υπεύθυνη ενημέρωση του κοινού σε επίκαιρα 

θέματα σχετικά με τις γενικές ή ειδικές επιστημονικές 
δραστηριότητες του Εργαστηρίου. 

θ. Την συμμετοχή στην εκπαίδευση ειδικευμένων 
και ειδικευομένων ιατρών, παρασκευαστών καθώς και 
άλλων λειτουργών των κλάδων υγείας και τη συνεχή 
εκπαίδευση και επιμόρφωση αυτών στα γνωστικά αντι¬ 
κείμενα του Εργαστηρίου. 

ι. Την εφαρμογή προγραμμάτων θεωρητικής και πρα¬ 
κτικής εκπαίδευσης για τους προπτυχιακούς και μετα¬ 
πτυχιακούς φοιτητές και υποψήφιους διδάκτορες καθώς 
και για τους ειδικευόμενους ή επιμορφούμενους στα 
γνωστικά αντικείμενα του Εργαστηρίου και γενικότερα 
της Ογκολογίας και άλλων συναφών ειδικοτήτων, 

ια. Τη συμβολή στην επίλυση προβλημάτων τα οποία 
έχουν σχέση με το γνωστικό αντικείμενο της Ογκο¬ 
λογίας και συνδέονται με την παθογένεση, διάγνωση, 
θεραπεία και πρόγνωση ογκολογικών νοσημάτων, στα 
πλαίσια των δραστηριοτήτων του Εργαστηρίου, όπως 
αυτό ορίζεται στα άρθρα 1,2 του παρόντος. 

ιβ. Την εφαρμογή κλασσικών εξετάσεων αλλά και 
υπερσύγχρονων μεθόδων σε κυτταρικό και μοριακό 
επίπεδο για την παροχή διαγνώσεων σε ασθενείς με 
ογκολογικά νοσήματα που κρίνονται απαραίτητες και 
κλινικά χρήσιμες σύμφωνα με τα διεθνή πρότυπα του 
κλάδου. 

ιγ. Τη συμπλήρωση των εργαστηριακών αναγκών 
του Πανεπιστημιακού Γενικού Νοσοκομείου Ηρακλείου 
(ΠΑΓΝΗ) στον τομέα της Ογκολογίας και την κάλυψη 
του συνόλου των επιστημονικών αναγκών του ΠΑΓΝΗ 
στον τομέα της Ογκολογίας (εκπαίδευση ειδικευομένων 
ογκολόγων, επιμόρφωση ιατρών, διοργάνωση κλινικοερ- 
γαστηριακών εκδηλώσεων, ερευνητικές και διδακτικές 
δραστηριότητες κ.α.). 

2. Το έργο του Εργαστηρίου διακρίνεται σε εκπαιδευ¬ 
τικό, ερευνητικό, διαγνωστικό και κοινωνικό. 

α. Το εκπαιδευτικό έργο περιλαμβάνει την συμμετο¬ 
χή του στην εκπαίδευση σε προπτυχιακό, μεταπτυχι¬ 
ακό, διδακτορικό και μεταδιδακτορικό επίπεδο καθώς 
και σε προγράμματα διά βίου μάθησης του Τμήματος 
ιατρικής και του Πανεπιστημίου Κρήτης γενικότερα 
καθώς και τη συμμετοχή του στο πρόγραμμα εκπαί¬ 
δευσης ειδικευομένων για την απόκτηση της ειδικό¬ 
τητας της Παθολογικής Ογκολογίας, την συμμετοχή 
του στην εκπαίδευση ειδικευμένων ιατρών στο πλαίσιο 
της συνεχιζόμενης εκπαίδευσης ή της εξειδίκευσης σε 
συγκεκριμένα γνωστικά αντικείμενα του Εργαστηρίου 
και την εκπαίδευση λειτουργών άλλων κλάδων υγείας 
στα πλαίσια της συνεχούς εκπαίδευσης και επιμόρ¬ 
φωσης αυτών. Το εκπαιδευτικό έργο του Εργαστηρίου 
επιτυγχάνεται με τη διοργάνωση μαθημάτων, διαλέξεων 
και εκπαιδευτικών συμποσίων, σεμιναρίων, ημερίδων, 
κλινικοεργαστηριακών συναντήσεων ή συνεδρίων και 
λοιπών επιστημονικών εκδηλώσεων, με την εφαρμογή 
προγραμμάτων θεωρητικής και πρακτικής εκπαίδευσης 
για τους προπτυχιακούς ή μεταπτυχιακούς φοιτητές, για 
τους ειδικευόμενους και επιμορφούμενους στην ειδικό¬ 
τητα της Παθολογικής Ογκολογίας και συναφών ειδικο¬ 
τήτων με την έκδοση (σε έντυπη ή ηλεκτρονική μορφή) 
επιστημονικών συγγραμμάτων, βιβλίων, εκπαιδευτικών 
εγχειριδίων και φυλλαδίων και με την επιστημονική συ¬ 
νεργασία με άλλα ακαδημαϊκά ή κοινωφελή ιδρύματα 
και με ερευνητικά κέντρα και φορείς της ημεδαπής ή 
της αλλοδαπής. 


β. Το ερευνητικό έργο συνίσταται στη διερεύνηση 
σε όλα τα επίπεδα των ογκολογικών νοσημάτων, με 
υπάρχουσες ή νέες τεχνικές και μεθόδους, ώστε να 
επιτευχθεί καλύτερη κατανόηση των παθογενετικών 
μηχανισμών και της βιολογικής συμπεριφοράς του 
καρκίνου, με στόχο την αποτελεσματικότερη πρόληψη, 
διάγνωση, θεραπεία και πρόγνωσή του. Επιπλέον, περι¬ 
λαμβάνει τη διερεύνηση σε όλα τα επίπεδα της βιολογι¬ 
κής συμπεριφοράς των καρκινικών κυττάρων καθώς και 
του ανοσολογικού συστήματος έναντι των καρκινικών 
κυττάρων, όπως αυτή καθορίζεται από την έκφραση 
γονιδίων, τις πρωτεΐνες και από άλλα βιολογικά μόρια 
και μηχανισμούς, με υπάρχουσες ή νέες τεχνικές και 
μεθόδους, με στόχο την επίτευξη αποτελεσματικότερης 
και εξατομικευμένης θεραπευτικής στρατηγικής για την 
αντιμετώπιση των ογκολογικών νοσημάτων. 

Γ ια την επίτευξη του ερευνητικού του έργου, το Ερ¬ 
γαστήριο καταρτίζει και ενεργεί το ίδιο εργαστηριακές, 
κλινικές ή κλινικοεργαστηριακές μελέτες ή προγράμμα¬ 
τα ή συμμετέχει σε ερευνητικά προγράμματα ή άλλα 
επιστημονικά προγράμματα που άπτονται των δραστη¬ 
ριοτήτων του, συνεργαζόμενο και με άλλα ακαδημαϊκά 
ιδρύματα και ερευνητικά κέντρα ή φορείς της ημεδαπής 
ή της αλλοδαπής. Ειδικότερα όσον αφορά στις κλινικές 
και κλινικοεργαστηριακές μελέτες, τηρούνται οι όροι 
που προβλέπονται από την ισχύουσα νομοθεσία και τη 
συνθήκη του ΕΛΣΙΝΚΙ. 

Το Εργαστήριο γνωστοποιεί τα αποτελέσματα των 
ερευνών του υπό τη μορφή ανακοινώσεων σε επιστη¬ 
μονικά συνέδρια στην Ελλάδα και το εξωτερικό ή υπό 
τη μορφή δημοσιεύσεων σε ελληνικό και ξενόγλωσσα 
περιοδικό ή τέλος υπό τη μορφή διδακτορικών δια¬ 
τριβών και διπλωματικών εργασιών προπτυχιακών ή 
μεταπτυχιακών. 

γ. Το διαγνωστικό έργο συνίσταται στην παροχή δια¬ 
γνώσεων σε ασθενείς με καρκίνο με τη χρήση κλασσι¬ 
κών και σύγχρονων τεχνικών και μεθόδων σε κυτταρικό, 
μοριακό, γενετικό και γονιδιακό επίπεδο. Οι πρωτοπο¬ 
ριακές, υψηλού επιπέδου διαγνωστικές προσεγγίσεις 
αποτελούν, σύμφωνα και με τα διεθνή πρότυπα, απαραί¬ 
τητη προϋπόθεση για την αποτελεσματική θεραπευτική 
προσέγγιση των ασθενών με καρκίνο. Επίσης, στο έργο 
του Εργαστηρίου συμπεριλαμβάνεται και η οργάνωση 
και υποστήριξη μεταφραστικής έρευνας στα πλαίσια 
της διεξαγωγής Κλινικών μελετών. 

δ. Το κοινωνικό έργο συνίσταται στην εξυπηρέτηση 
διαφόρων κοινωνικών αναγκών που άπτονται των θε¬ 
μάτων με τα οποία ασχολείται το Εργαστήριο και η 
Παθολογική - Ογκολογική Κλινική, όταν και όποτε κριθεί 
απαραίτητο ή ζητηθεί συγκεκριμένη συνδρομή από το 
Τμήμα Ιατρικής του Πανεπιστημίου Κρήτης ή από τα 
όργανα της Πολιτείας. Στο κοινωνικό έργο συμπεριλαμ- 
βάνονται και ενημερώσεις του κοινού για θέματα που 
άπτονται της Ογκολογίας. 

Αρθρο 3 
Προσωπικό 

Το Εργαστήριο στελεχώνεται κυρίως από ιατρικό και 
λοιπό προσωπικό που υπηρετεί στη Σχολή Επιστημών 
Υγείας - Τμήμα ιατρικής του Πανεπιστημίου Κρήτης και 
στο Πανεπιστημιακό Νοσοκομείο. 

Το ιατρικό προσωπικό αποτελείται από τον Διευθυντή 
του Εργαστηρίου που είναι Καθηγητής Παθολογικής 
Ογκολογίας και άλλους Καθηγητές του Τμήματος ια- 

τρικής που η επιστημονική τους ενασχόληση εμπίπτει 
στα διδακτικά, ερευνητικά και κλινικοεργαστηριακά εν¬ 
διαφέροντα του Εργαστηρίου. Οι Καθηγητές αποτελούν 
τον ακρογωνιαίο λίθο της δομής και λειτουργίας του 
Εργαστηρίου και οι αρμοδιότητές τους ορίζονται από 
το Διευθυντή. Στις δραστηριότητες του Εργαστηρίου 
μπορούν να συμμετέχουν ειδικευόμενοι Παθολογικής 
Ογκολογίας ή συναφών Ειδικοτήτων, καθώς και ειδικευ¬ 
μένοι ιατροί του Ε.Σ.Υ. μετά από έγκριση του Διευθυντή 
του εργαστηρίου. Επιπλέον, Πανεπιστημιακοί Υπότρο¬ 
φοι, με σύμφωνη γνώμη της Γενικής Συνέλευσης του 
Τομέα Παθολογίας, μπορούν να αναπτύξουν ερευνητική 
δραστηριότητα στα πλαίσια του Εργαστηρίου. 

Τέλος, στο Εργαστήριο μπορούν να απασχολούνται 
μεταδιδακτορικοί ερευνητές, διδάκτορες, υποψήφιοι 
διδάκτορες, μεταπτυχιακοί ή προπτυχιακοί φοιτητές, 
επιστημονικοί συνεργάτες, απόφοιτοι του οικείου ή 
συναφών Τμημάτων ή Σχολών, βιολόγοι ή ερευνητές 
συναφών ειδικοτήτων και λοιπό επιστημονικό προσω¬ 
πικό ή εξωτερικοί συνεργάτες, κατά περίπτωση και με 
τη σύμφωνη γνώμη του Διευθυντή του Εργαστηρίου. 
Το λοιπό προσωπικό περιλαμβάνει μέλη Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.) και Εργα¬ 
στηριακού Διδακτικού Προσωπικού (Ε.ΔΙ.Π.) καθώς και 
διοικητικό προσωπικό, συμπεριλαμβανομένων και Τε¬ 
χνολόγων Εργαστηρίων. Επίσης, περιλαμβάνει το κάθε 
είδους νοσηλευτικό και λοιπό προσωπικό καθώς επίσης 
και διακεκριμένους επιστήμονες σε τομείς σχετικούς 
με τις διδακτικές, ερευνητικές και κλινοεργαστηριακές 
δραστηριότητες του Εργαστηρίου. Όλοι οι ανωτέρω 
λειτουργούν στο Εργαστήριο σύμφωνα με τις εκάστοτε 
ισχύουσες διατάξεις της νομοθεσίας και με τη σύμφωνη 
γνώμη του Διευθυντή του Εργαστηρίου. 

Αρθρο 4 

Διοίκηση - Αρμοδιότητες 

1. Το Εργαστήριο Μεταφραστικής Ογκολογίας της 
Παθολογικής Ογκολογικής Κλινικής και οι Μονάδες του, 
όπως περιγράφονται στο άρθρο 1, διευθύνονται από 
τον Διευθυντή της Παθολογικής - Ογκολογικής Κλινι¬ 
κής, ο οποίος είναι Καθηγητής του Τμήματος Ιατρικής 
του Πανεπιστημίου Κρήτης, εκλεγμένος σύμφωνα με τις 
διατάξεις της κείμενης νομοθεσίας. 

2. Ο Διευθυντής έχει τις αρμοδιότητες που ορίζονται 
από τη νομοθεσία και συγκεκριμένα: 

Συντονίζει όλες τις δραστηριότητες του Εργαστηρίου 
και προ'ΐσταται του προσωπικού του Εργαστηρίου. 

Είναι αρμόδιος για: 

α. Το συντονισμό και την εποπτεία του έργου και του 
αναπτυξιακού προγράμματος του Εργαστηρίου. 

β. Τη διασφάλιση της ποιότητας και την έγκαιρη και 
ορθή υλοποίηση όλων των παρεχόμενων υπηρεσιών 
του Εργαστηρίου. 

γ. Την οικονομική διαχείριση του Εργαστηρίου και 
την κατάρτιση του οικονομικού προϋπολογισμού και 
απολογισμού του Εργαστηρίου. 

δ. Τη μέριμνα και την κατάρτιση του ετήσιου προγράμ¬ 
ματος λειτουργίας του Εργαστηρίου, την στελέχωση και 
την κατανομή των χώρων αυτού και την υποβολή του 
ετήσιου προγράμματος και απολογισμού στη Συνέλευση 
του Τμήματος Ιατρικής. 

ε. Τον ορισμό των επιστημονικών υπεύθυνων και των 
μελών στις ειδικές μονάδες. 


στ. Για κάθε άλλο θέμα διοίκησης και λειτουργίας 
του Εργαστηρίου. 

Επίσης, ο Διευθυντής εκπροσωπεί προς τα έξω και 
ενώπιον παντός τρίτου Νομικού ή φυσικού προσώπου. 
Αρχής, Οργανισμού, κ.λπ., το Εργαστήριο. 

3. Ο Διευθυντής του Εργαστηρίου καθορίζει τους 
υπεύθυνους των επιμέρους ειδικών Μονάδων με βάση 
κριτήρια επιλογής που σχετίζονται με την επιστημονική 
γνώση, τη μετεκπαίδευση, τη μακρόχρονη πείρα και 
τη δραστηριότητα τους στο αντικείμενο με το οποίο 
ασχολείται η Μονάδα. 

Αρθρο 5 

Εγκατάσταση - λειτουργία 

1. Το Εργαστήριο Μεταφραστικής Ογκολογίας με τις 
Μονάδες του, όπως περιγράφονται στο άρθρο 1, έχει 
εγκατασταθεί και λειτουργεί στο Τμήμα ιατρικής του 
Πανεπιστημίου Κρήτης, όπου διατίθενται οι απαραί¬ 
τητοι χώροι. Ειδικές μονάδες του Εργαστηρίου μπο¬ 
ρούν να λειτουργούν κατά περίπτωση και σε χώρους, 
τους οποίους διαθέτει το Πανεπιστήμιο Κρήτης για το 
σκοπό αυτό. Στους χώρους των εγκαταστάσεων του 
Εργαστηρίου, τοποθετείται πινακίδα με τον τίτλο του 
Εργαστηρίου και τον τίτλο και το ονοματεπώνυμο του 
Διευθυντή. 

2. Ο Διευθυντής έχει την ευθύνη για την εν γένει 
λειτουργία του Εργαστηρίου και των Μονάδων του και 
αρμοδιότητες που καθορίζονται από την ισχύουσα νο¬ 
μοθεσία. 

3. Ο Διευθυντής έχει την ευθύνη για την χρησιμοποί¬ 
ηση οργάνων και υλικών και την παραμονή εργαζομέ¬ 
νων στους χώρους που πραγματοποιούνται ερευνητικές 
μελέτες και καθορίζει την προτεραιότητα χρήσης ορ¬ 
γάνων και χώρων, όταν δεν υπάρχει σχετική απόφαση. 
Ο Διευθυντής ενημερώνεται και εγκρίνει τη διενέργεια 
κάθε δραστηριότητας που λαμβάνει χώρα στο Εργαστή¬ 
ριο, στα πλαίσια ερευνητικού προγράμματος ή άλλου 
έργου π.χ. παροχής υπηρεσιών προς τρίτους. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές που έχουν ειδική επί των οργάνων αυτών εκ¬ 
παίδευση και εξουσιοδότηση από τον Διευθυντή αυτού. 

5. Με εισήγηση του Διευθυντή στα αρμόδια όργανα 
είναι δυνατή κατά τις ισχύουσες διατάξεις η πρόσληψη 
διακεκριμένων επιστημόνων (επιστημονικοί συνεργάτες 
και Πανεπιστημιακοί Υπότροφοι) σε τομείς σχετικούς 
με τις δραστηριότητες του Εργαστηρίου, σύμφωνα με 
τις κείμενες διατάξεις. 

Αρθρο 6 

Διαχείριση και αποθήκευση υλικών 
και υλικοτεχνικού εξοπλισμού 

Η διαχείριση και αποθήκευση των υλικών είναι ευ¬ 
θύνη του Διευθυντή. Η αποθήκευση θα γίνεται σε κα¬ 
τάλληλους χώρους που θα τηρούν τους ανάλογους με 
τη φύση και το είδος των υλικών όρους ασφαλείας. Η 
διαχείριση και αποθήκευση των υλικών, αναλώσιμων 
και μη, και του εν γένει υλικοτεχνικού εξοπλισμού είναι 
αποκλειστική ευθύνη του Διευθυντή, είτε πρόκειται να 
χρησιμοποιηθούν για ερευνητικούς - διδακτικούς είτε 
για κλινικούς-διαγνωστικούς σκοπούς. 

Η υλικοτεχνική υποδομή του Εργαστηρίου η οποία 
ανήκει στο Τμήμα Ιατρικής ή στο ΠΑΓΝΗ, θα χρησιμο¬ 
ποιείται για το ερευνητικό - εκπαιδευτικό και κλινικό- 

διαγνωστικό έργο του Εργαστηρίου, υπό την ευθύνη 
του Διευθυντή. 

Αρθρο 7 

Έσοδα 

Τα έσοδα του Εργαστηρίου Μεταφραστικής Ογκολο¬ 
γίας προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα, καθώς επίσης και από 
τυχόν χρηματοδοτήσεις του Ειδικού Λογαριασμού του 
Πανεπιστημίου Κρήτης. 

δ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο, εφόσον δεν τί¬ 
θενται όροι που αντιβαίνουν τους σκοπούς του Εργα¬ 
στηρίου και του Πανεπιστημίου Κρήτης. 

ε. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στο Εργαστήριο. 

στ. Την παροχή υπηρεσιών μέσω του Ειδικού Λογα¬ 
ριασμού ή της Εταιρείας Αξιοποίησης και Διαχείρισης 
της Περιουσίας του Πανεπιστημίου Κρήτης, σύμφωνα 
με την ισχύουσα νομοθεσία. 

ζ. Τα κονδύλια που προέρχονται από ειδικά ερευνητικά 
προγράμματα. 

Αρθρο 8 

Τηρούμενα Βιβλία 

1. Τα βιβλία και στοιχεία που τηρούνται από το Εργα¬ 
στήριο είναι τα εξής: 

• Πρωτόκολλο εισερχόμενης-εξερχόμενης αλληλο¬ 
γραφίας 

• Βαθμολόγιο Φοιτητών 

• Αρχείο διακίνησης δειγμάτων ασθενών 

• Βιβλίο περιουσιακών στοιχείων. Κτηματολόγιο 

• Αρχείο διακίνησης αναλωσίμων 

• Φάκελοι οικονομικών στοιχείων κάθε έτους 

• Κατάλογος επιστημονικών βιβλίων και περιοδικών 

• Κατάλογος επιστημονικών οργάνων 

• Βιβλίο επιστημονικής δραστηριότητας (δημοσιεύ¬ 
σεις, ανακοινώσεις, ομιλίες, συνέδρια, εκπαιδευτικές 
ημερίδες) 

• Βιβλίο μεταβολής προσωπικού 

• Ββλίο - Αρχείο αποτελεσμάτων εξετάσεων για επι¬ 
στημονική - ερευνητική χρήση (σύμφωνα με τους Διε¬ 
θνείς Κανόνες Δεοντολογίας) - Βιβλίο πρακτικών 

• Βιβλίο εξετάσεων προς τρίτους 

2. Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο, το οποίο κρίνεται απαραί¬ 
τητο ή προβλέπεται από ειδικές διατάξεις. 

Αρθρο 9 

Διαδικασίες και όροι ασφάλειας 
της εργασίας, υγιεινή εργαζομένων 
και προστασία περιβάλλοντος χώρου 

Για την ασφάλεια και υγιεινή των εργαζομένων στον 
χώρο του Εργαστηρίου εφαρμόζονται οι εκάστοτε ισχύ- 
ουσες διατάξεις για την προστασία της εργασίας στην 
Ελλάδα. 


Αρθρο 10 

Σφραγίδα - Τίτλος 

Ο τίτλος του εργαστηρίου είναι ΕΡΓΑΣΤΗΡΙΟ ΜΕΤΑ¬ 
ΦΡΑΣΤΙΚΗΣ ΟΓΚΟΛΟΓΙΑΣ της Παθολογικής - Ογκολο- 
γικής Κλινικής της Μονοτμηματικής Σχολής Επιστημών 
Υγείας - Τμήμα ιατρικής του Πανεπιστημίου Κρήτης. 

Το Εργαστήριο χρησιμοποιεί για την αλληλογραφία 
του σφραγίδα στρογγυλή με τα παρακάτω στοιχεία: 
(α) Στο κέντρο: το λογότυπο του Πανεπιστημίου Κρήτης, 
(β) Σε εξωτερικό κύκλο: ΕΡΓΑΣΤΗΡΙΟ ΜΕΤΑΦΡΑΣΤΙΚΗΣ 
ΟΓΚΟΛΟΓΙΑΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ. 

Ανάλογη σφραγίδα με τα στοιχεία στην αγγλική 
γλώσσα χρησιμοποιεί το Εργαστήριο για την ξενόγλωσ¬ 
ση αλληλογραφία και τα έγγραφά του. 

Στους χώρους όπου είναι εγκατεστημένο και ασκεί 
τις δραστηριότητές του το Εργαστήριο, υπάρχουν πι¬ 
νακίδες, στις οποίες αναγράφεται ο ακριβής τίτλος του 
Εργαστηρίου και ο τίτλος και το ονοματεπώνυμο του 
Διευθυντή του. Επίσης, η ίδια ως άνω επωνυμία ανα¬ 
γράφεται σε κάθε έντυπο του Εργαστηρίου. 

Αρθρο 11 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο - Ηράκλειο, 13 Ιουλίου 2015 

Ο Πρύτανης 
ΕΥΡΙΠΙΔΗΣ ΣΤΕΦΑΝΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Η υπ’ αριθμ. Φ.16/26033/1089/7-7-2015 απόφαση των 
Υπουργών Εργασίας, Κοινωνικής Ασφάλισης και Κοι¬ 
νωνικής Αλληλεγγύης και του Αναπληρωτή Υπουργού 
Οικονομικών, που δημοσιεύθηκε στο ΦΕΚ 1494/16-7-2015, 
τεύχος Β', λόγω αποστολής εσφαλμένου αντιγράφου 
από την υπηρεσία διορθώνεται στο ορθό ως εξής: 


Αριθμ.Φ.16/26033/1089 

Έγκριση του προϋπολογισμού έτους 2015 του εκτός Γ ενι¬ 
κής Κυβέρνησης φορέα του Κεφ. Α' του Ν. 3429/2005 
με την επωνυμία «Η.ΔΙ.Κ.Α. ΑΈ.» 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΗΣ 

Έχοντας υπόψη: 

Τις διατάξεις: 

α) του Ν. 4270/2014 περί Δημοσίου Λογιστικού (ΦΕΚ 
143 Α'). 

β) των άρθρων 7, 8 και 10 του Ν. 3429/2005 (ΦΕΚ 314 
Α') «Δημόσιες Επιχειρήσεις και Οργανισμοί (Δ.Ε.Κ.Ο.)», 
όπως ισχύει, 

γ) του άρθρου πρώτου του Ν. 4093/2012 (ΦΕΚ 222 Α') 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 
του Ν. 4046/2012 και του Μεσοπρόθεσμου Πλαισίου 
Δημοσιονομικής Στρατηγικής 2013 - 2016», όπως έχει 

επικαιροποιηθεί με τις διατάξεις του άρθρου μόνου 
του Ν. 4127/2013 (ΦΕΚ 50 Α') και ισχύει, καθώς και του 
άρθρου μόνου του Ν. 4263/2014 (ΦΕΚ 117 Α') «Εγκριση 
Μεσοπρόθεσμου Πλαισίου Δημοσιονομικής Στρατηγικής 
2015-2018», 

δ) του άρθρου 3 του Ν. 4111/2013 περί μηχανισμού πα¬ 
ρακολούθησης ετήσιων προϋπολογισμών για τις Δ.Ε.Κ.Ο. 
και τα Ν.Π.Ι.Δ. του κεφαλαίου Α' του Ν. 3429/2005 (ΦΕΚ 
Ιβ/Α'), 

ε) της Υποπαρ. Γ.2., του άρθρου πρώτου του 
Ν. 4254/2014 (ΦΕΚ 85 Α') όπως τροποποιήθηκε με το 
άρθρο 41, παρ. 2, του Ν. 4262/2014 (ΦΕΚ 114 Α'), 
στ) του άρθρου 1 του Π.Δ. 185/2009 περί ανασύστασης 
του Υπουργείου Οικονομικών (ΦΕΚ 213 Α') όπως έχει 
τροποποιηθεί και συμπληρωθεί με τα άρθρα 1 και 4 
και του Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α'), 
ζ) του Π.Δ. 111/2014 (ΦΕΚ 178 Α') «Οργανισμός του 
Υπουργείου Οικονομικών», 

η) του Π.Δ. 113/2014 (ΦΕΚ 180 Α') «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας». 

θ) του άρθρου 27 του ν.4320/2015 «Μετονομασία του 
Υπουργείου Εργασίας και Κοινωνικής Αλληλεγγύης και 
του Υπουργείου Υγείας και Κοινωνικών Ασφαλίσεων» 
(ΦΕΚ 29 Α’) 

ι) του Π.Δ. 25/2015 «Διορισμός Αντιπροέδρου Κυβέρ¬ 
νησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 21 Α') 


κ) της αριθμ. Υ59/2014 «Ανάθεση αρμοδιοτήτων στον 
Αναπληρωτή Υπουργό Οικονομικών Δημήτριο Μάρδα» 
( ΦΕΚ 256/Β720-2-2015). 

λ) της αριθμ. 2/23416/ΔΠΓΚ/1.3.2013 (ΦΕΚ 607 Β') κοινής 
απόφασης του Υπουργού και του Αναπληρωτή Υπουρ¬ 
γού Οικονομικών «Δημοσιονομικοί κανόνες και πρακτι¬ 
κές. Μηχανισμός παρακολούθησης των εγκεκριμένων 
προϋπολογισμών για τις ΔΕΚΟ, τα ΝΠΙΔ του Κεφαλαίου 
Α του Ν3429/2005 και για τα ΝΠΙΔ φορείς της Γενικής 
Κυβέρνησης». 

Το αριθμ. πρωτ. 2138/9-3-2015 έγγραφο της Η.ΔΙ.Κ.Α. 
Α.Ε. με το οποίο διαβιβάστηκε το απόσπασμα πρακτι¬ 
κών της αριθμ. 208/27-2-2015 συνεδριάσεως του Δ.Σ. 
της ΗΔΙΚΑ ΑΕ. 

Το αριθμ. πρωτ. 3521/5-5-2015 έγγραφο της ΗΔΙΚΑ Α.Ε. 
με το οποίο διαβιβάστηκε το αίτημα έγκρισης χρήσης 
διαθεσίμων της για επενδύσεις έτους 2015. 

Το αριθμ. πρωτ. 2/33208/ΔΠΓΚ/29-05-2015 έγγραφο 
του Αναπληρωτή Υπουργού Οικονομικών σχετικά με 
την έγκριση χρήσης ταμειακών διαθεσίμων έτους 2014. 

Ότι από τις διατάξεις της παρούσας δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε τον προϋπολογισμό έτους 2015 του εκτός 
Γ ενικής Κυβέρνησης φορέα του Κεφ. Α' του Ν.3429/2005 
με την επωνυμία «Η.ΔΙ.Κ.Α. Α.Ε.», τα βασικά οικονομικά 
μεγέθη των οποίων, σύμφωνα με το ισχύον Ευρωπαϊκό 
Σύστημα Λογαριασμών - Ε3Α, σε ευρώ, έχουν ως εξής: 


ΦΟΡΕΑΣ 

ΕΣΟΔΑ 

ΕΞΟΔΑ 

ΙΣΟΖΥΓΙΟ 

Η.ΔΙ.Κ.Α. Α.Ε. 

36.638.053,00 

38.808.053,00 

-2.170.000,00 


Ειδικότερα η εξειδίκευση αυτού κατά λογαριασμό 
αποτυπώνεται στο συνημμένο πίνακα, που αποτελεί 
αναπόσπαστο τμήμα της παρούσης κοινής υπουργικής 
απόφασης. 

Εντέλλουμε τη διοίκηση του εν λόγω φορέα όπως 
συνεργαστεί με το τμήμα Θ'- ΔΕΚΟ και Λοιπών Φορέων 
της Διεύθυνσης Προϋπολογισμού Γ ενικής Κυβέρνησης 
του Υπουργείου Οικονομικών και τη Γ ενική Διεύθυνση 
Οικονομικών Υπηρεσιών του εποπτεύοντος Υπουργείου 
για τις λοιπές ενέργειες. 

Η διοίκηση του ανωτέρω φορέα καλείται να διασφα¬ 
λίσει ότι δε θα υπάρχουν αρνητικές αποκλίσεις από 
τους εγκεκριμένους δημοσιονομικούς στόχους, λαμβά- 
νοντας εγκαίρως όλα τα απαραίτητα μέτρα προς το 
σκοπό αυτό. 


Η διοίκηση του ανωτέρω φορέα καλείται να καλύψει 
το ανωτέρω αρνητικό αποτέλεσμα με τη χρησιμοποίηση 
του ισόποσου ταμειακού υπολοίπου σύμφωνα με το 
αριθμ. 2/33208/ΔΠΓΚ/29-05-2015 έγγραφο του Αναπλη¬ 
ρωτή Υπουργού Οικονομικών. 

Η κατανομή των προσωρινά μη κατανεμημένων εσό¬ 
δων όταν πραγματοποιηθεί, θα γνωστοποιηθεί άμεσα 
στις Υπηρεσίες μας. 

Ορίζουμε ότι η πίστωση του Κ.Α.Ε 00.10.9749 θα 
χρησιμοποιηθεί μετά τη χορήγηση της απαιτούμενης 
διοικητικής έγκρισης από τη Διεύθυνση Ηλεκτρονικής 
Διακυβέρνησης του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

ΥΠΟΥΡΓΕΙΟ ΟΙΚΟΝΟΜΙΚΩΝ-ΓΕΝΙΚΗ ΔΙΕΥΘΥΝΣΗ ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ & ΠΡΟΫΠΟΛΟΓΙΣΜΟΥ 

ΠΙΝΑΚΑΣ 7 

ΕΠΩΝΥΜΙΑ ΝΠΙΔ ΗΔΙΚΑΑΕ 

ΑΦΜ 

ΗΛΕΚ/ΚΟ ΤΑΧΥΔΡΟΜΕΙΟ 

ΤΗΛΕΦΩΝΟ ΕΠΙΚΟΙΝΩΝΙΑΣ 210-3282102 

ΕΠΟΠΤΕΥΟΝ ΥΠΟΥΡΓΕΙΟ ΥΠ. ΕΡΓΑΣΙΑΣ, ΚΟΙΝΩΝ. ΑΣΦΑΛΙΣΗΣ & ΚΟΙΝ. ΑΛΛΗΛΕΓΓΥΗΣ 


ΒΑΣΙΚΑ ΟΙΚΟΝΟΜΙΚΑ ΜΕΓΕΘΗ 

ΕΝΔΕΙΚΤΙΚΗ ΣΥΣΧΕΤΙΣΗ ΜΕ ΛΟΓΑΡΙΑΣΜΟΥΣ ΕΓΛΣ 

ΠΡΟΫΠΟΛΟΓΙΣΜΟΣ 

2015 

1.ΕΣΟΔΑ (=1+2+3+4+5+6+7) 


36.638.053 

1. Πωλήσεις (=α+β) 


10.820.505 

α) Πωλήσεις εμπορευμάτων Προϊόντων, λοιπών αποθεμάτων και 
άχρηστου υλικού 

70+71+72 

10.820.505 

β) Πωλήσεις υπηρεσιών 

73 


2. Επιχορηγήσεις (=γ+δ+ε+στ) 

74 

25.817.548 

γ) Τακτικού Προϋπολογισμού 

74.96 


δ) Εγκεκριμένοι Πόροι ΠΔΕ (βάσει ήδη υπογεγραμμένων ΣΑΕ) 

43.00+41.10 


ε)Ε.Ε. 

74.98 

25.817.548 

στ) Λοιπές 

ΛΟΙΠΑ 74 ΚΑΙ ΠΛΗΡΩΜΕΣ ΑΠΟ ΤΟ ΚΡΑΤΟΣ ΓΙΑ ΛΟΓΑΡΙΑΣΜΟ 
ΣΑΣ ΤΟΚΟΧΡΕΟΛΥΣΙΩΝ ΛΟΓΩ ΕΓΓΥΗΣΕΩΝ, ΑΝΑΛΗΨΗ 

ΔΑΝΕΙΑΚΩΝ ΚΑΙ ΛΟΙΠΩΝ ΥΠΟΧΡΕΩΣΕΩΝ ΣΑΣ ΑΠΟ ΤΟ 
ΚΡΑΤΟΣ, ΤΑΜΕΙΑΚΕΣ ΔΙΕΥΚΟΛΥΝΣΕΙΣ ΑΠΟ ΤΟ ΚΡΑΤΟΣ, 
ΑΥΞΗΣΕΙΣ ΜΕΤΟΧΙΚΟΥ ΚΕΦΑΛΑΙΟΥ ΠΛΗΝ ΠΕΡΙΠΤΩΣΕΩΝ 

ΠΔΕ 


3. Έσοδα παρεπόμενων ασχολιών 

75 


4.Έσοδα Κεφαλαίων (Τόκοι Πιστωτικοί) 

76 ΠΛΗΝ 76.04 


5. Ιδιοπαραγωγή παγίων 

78 ΠΛΗΝ 78.05 


6. Λοιπά Έσοδα 

8Ζ.υΐ ΚΑΙ ΛυΐΙΙΑ Ι:2.υΖ1Α Ιΐυγ ΖΔΙζΙΜ ΙΑζΙΙλίυΐνΐυΥΙΝΙΑΙ 2.112. 

ΔΛΛΓΤ ΚΔΤΗΓΠΡΙΡΤ 


7.Έκτακτα και ΑνόργαναΈσοδα 

81.01 (ΠΛΗΝ 81.01.04 ΚΑΙ 81.01.05) 


II.ΕΞΟΔΑ (=8+9+10+11+12+13+14+15+16) 


38.808.053 

8. Αμοιβές και'Εξοδα Προσωπικού (=στ'+ζ+η) 

60 ΠΛΗΝ 60.05 

6.681.505 

στ) Αμοιβές έμμισθου και ημερομίσθιου προσωπικού 

60.00 ΕΩΣ 60.01 

5.325.305 

ζ) Εργοδοτικές εισφορές και επιβαρύνσεις έμμισθου και 
ημερομίσθιου προσωπικού 

60.03 ΕΩΣ 60.04 

1.308.000 

η) Παρεπόμενες παροχές και έξοδα προσωπικού 

60.02 

48.200 

9. Αμοιβές και'Εξοδα Τρίτων 

61 

730.000 

10. Παροχές Τρίτων 

62 

2.007.000 

Εκ των οποίων Ηλεκτικό Ρεύμα -φωταέριο -Ύδρευση- 
Τηλεπικοινωνίες 

62.00 ΕΩΣ 62.03 

383.000 

Εκ των οποίων Ενοίκια 

62.04 

690.000 

Εκ των οποίων Ασφάλιστρα 

62.05 

23.000 

Εκ των οποίων Επισκευές και Συντηρήσεις 

62.07 

711.000 

11. Φόροι (συμπεριλαμβανομένου και φόρου εισοδήματος 

χρήσης) 

63 + 88.08+88.09 

10.000 

Εκ των οποίων Φόρος Εισοδήματος Χρήσης 

88.08+88.09 

0 

12. Διάφορα Έξοδα 

60.05+[64 ΠΛΗΝ 64.11 ΚΑΙ 64.12]+82.00+88.06+ΠΛΗΡΩΜΕΣ 
ΠΡΟΒΛΕΨΕΩΝ [44 χρέωση (ΠΛΗΝ 44.14 ΚΑΙ 44.15) ΜΕΙΟΝ 

1.391.000 

Εκ των οποίων Μεταβιβάσεις Εισοδημάτων σε Τρίτους (δωρεές, 
επιχορηγήσεις) 

64.06 και 67 

0 

13. Τόκοι και συναφή έξοδα 

65 ΚΑΙ 16.18 

1.000 

Εκ των οποίων δαπάνες προμηθειών πληρωτέες στο κράτος επί 
ίων δανείων που έχουν ληφθεί με την εγγύηση χου Ελληνικού 
Δημοσίου 


0 

14. Έκτακτα και Ανόργανα Έξοδα 

81.00 ΠΛΗΝ 81.00.03 ΚΑΙ 81.00.04 

0 

15. Καθαρή Κτήση Παγίων (ομάδα 1). Η διαφορά μεταξύ 
αγορών και πωληθέντων παγίων κατά τη χρήση. 

[10-16] (ΑΓΟΡΕΣ-ΠΩΛΗΣΕΙΣ) ΠΛΗΝ 16.18 

27.987.548 

Εκ των οποίων έπιπλα και λοιπός εξοπλισμός 

[14] 

1.440.000 

16. Αγορές χρήσης (ομάδα 2). Η ομάδα 2 εξοδοποιείται με βάση 
τις αγορές και όχι την αρχή συσχέτισης εσόδου-εξόδου ή της 
ανάλωσης των αποθεμάτων. 

[20-28] 


ΙΣΟΖΥΓΙΟ (=1-11) 


-2.170.000 


ΠΡΟΣΘΕΤΑ ΧΡΗΜΑΤΟΟΙΚΟΝΟΜΙΚΑ ΣΤΟΙΧΕΙΑ 

Περιγραφές Λογαριασμών 

ΠΡΟΫΠΟΛΟΓΙΣΜΟΣ 

2015 

ΕΙΣΡΟΕΣ 



1.Εισπράξεις από δάνεια 

45.00 έως 45.13 (ΠΙΣΤΩΣΗ ΧΡΗΣΗΣ) 


2.Εισπράξεις από πωλήσεις χρεωγράφων, ομολόγων, κλπ. 



3. Έκτακτη επιχορήγηση για την εξόφληση των ληξιπρόθεσμων 
υποχρεώσεων της Υποπαραγράφου Γ2 του άρθρου Πρώτου του 
Νόμου 4093/12 



ΕΚΡΟΕΣ 



4. Πληρωμές χρεολυσίων 

45.00 έως 45.13 (ΧΡΕΩΣΗ ΧΡΗΣΗΣ) 


δ.Αγορές χρεωγράφων, ομολόγων, κλπ. 



6. Εξόφληση ληξιπρόθεσμων οφειλών από την ειδική 
επιχορήγηση για την εξόφληση των ληξιπρόθεσμων 
υποχρεώσεων της Υποπαραγράφου Γ2 του άρθρου Πρώτου του 
Νόμου 4093/12 



ΛΟΙΠΕΣ ΠΛΗΡΟΦΟΡΙΕΣ 



7.Πληρωμές από το κράτος τοκοχρεολυσίων του φορέα σας 
λόγω εγγυήσεων (=α+β) 

[43]5 


α) Πληρωμές τόκων 



β) Πληρωμές χρεολυσίων 



8.Αναλήψεις από το κράτος δανειακών υποχρεώσεών σας 



9.Αναλήψεις από το κράτος λοιπών υποχρεώσεών σας (πλην 
δανειακών) 



ΙΟ.Αυξήσεις μετοχικού κεφαλαίου με κεφάλαια μετόχων από 
τακτικό προϋπολογισμό 



ΙΙ.Ταμειακές διευκολύνσεις από το Κράτος 

ΣΤΟΙΧΕΙΑ ΙΣΟΛΟΓΙΣΜΟΥ 




31/12/2013 




1 

Διαθέσιμα (α+β+γ) 

0 


α) Ταμείο (μετρητά και επιταγές) 

0 


Από πόρους του ΠΔΕ 



Από λοιπούς πόρους 



β) Καταθέσεις στη Τράπεζα της Ελλάδος 

0 


Από πόρους του ΠΔΕ 



Από λοιπούς πόρους 



γ) Καταθέσεις στις λοιπές τράπεζες 

0 


Από πόρους του ΠΔΕ 



Από λοιπούς πόρους 


2 

Χρεόγραφα (α+β+γ) 

0 


α) Τίτλοι Ελληνικού Δημοσίου (έντοκα γραμμάτια και ομόλογα) 



β) Αοιπά ομόλογα (ομόλογα εταιρειών, τραπεζών, κλπ) 



γ) Μετοχές - λοιπές συμμετοχές - μερίδια αμοιβαίων κεφαλαίων 


3 

Δάνεια προς τρίτους 

0 

4 

Δάνεια από πιστωτικά ιδρύματα και Οργανισμούς 



α) Δάνεια εσωτερικού 



β) Δάνεια εξωτερικού 


5 

Λοιπές υποχρεώσεις 

0 


α) σε φορείς εντός Γενικής Κυβέρνησης (κράτος και λοιπούς φορείς ΓΚ) 



β) σε φορείς εκτός ΓΚ 



Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Ιουλίου 2015 


ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΜΑΡΔΑΣ ΠΑΝΑΓΙΩΤΗΣ ΣΚΟΥΡΛΕΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΓΟίπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.20 05 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννι/νν.θΐ. 91 ·) 


Ηλεκτρονική Διεύθυνση: ΗΙίρ://νννννν.β1.9Γ - β-ιπαΐΙ: ννθόιπ33ΐβι·.θΙ@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































